ddrg/super_eurlex huggingface dataset:
KIRJALLINEN KYSYMYS E-1917/01 esittäjä(t): Jorge Hernández Mollar (PPE-DE) komissiolle. EU:n tukien lopettaminen tupakan tuotannolta.



Virallinen lehti nro 081 E , 04/04/2002 s. 0074 - 0075



KIRJALLINEN KYSYMYS E-1917/01 esittäjä(t): Jorge Hernández Mollar (PPE-DE) komissiolle (28. kesäkuuta 2001) Aihe: EU:n tukien lopettaminen tupakan tuotannolta Espanjan ja muiden jäsenvaltioiden tupakantuottajat vastustavat jyrkästi komission suunnitelmaa tupakan viljelyn tukien lopettamisesta. Tupakan sosiaalinen ja taloudellinen merkitys on suuri alueilla, joilla ei ole muita viljelyvaihtoehtoja. Tällainen tilanne on Andalusiassa. Espanjassa tupakan viljelystä saa elantonsa 6 500 viljelijää. Suoraan tai välillisesti alan tilanne vaikuttaa noin 30 000 perheeseen, jotka ovat saaneet EU:n tukia 18 miljardin pesetan arvosta. Tupakan viljely tarjoaa lisäksi noin 3 miljoonaa päivätyöpäivää vuodessa. Katsooko komissio tämän perusteella, että sen pitäisi tarkistaa asiaa koskevia suunnitelmiaan, jotta tupakan viljely voisi edelleen saada EU:n tukia ja jotta tupakan viljelijät eivät joutuisi EU:n muihin viljelijöihin verrattuna syrjittyyn asemaan? Franz Fischlerin komission puolesta antama vastaus (3. syyskuuta 2001) Komissio antoi 15. toukokuuta 2001 tiedonannon kestävää kehitystä koskevasta Euroopan unionin strategiasta(1) Göteborgissa 15.16. kesäkuuta 2001 kokoontuneelle Eurooppa-neuvostolle. Kyseisen asiakirjan kansanterveyttä koskevissa toimenpiteissä ehdotetaan, että raakatupakan tuet lopetetaan vähitellen vuonna 2002 valmistuvan, tupakan yhteisen markkinajärjestelyn (YMJ) arvioinnin perusteella. Tukien lopettamista perustellaan niillä seurauksilla, joita tupakkatuotteiden käytöllä on terveydelle. Niiden käytön takia kuolee vuosittain yli 500 000 yhteisön kansalaista. Niinpä tupakanviljelyyn myönnettävät tuet eivät ole EY:n perustamissopimuksen 152 artiklan (ent. 129 artikla) mukaisia, jossa määrätään, että Kaikkien yhteisön politiikkojen ja toimintojen määrittelyssä ja toteuttamisessa varmistetaan ihmisten terveyden korkeatasoinen suojelu. Komission tiedonannossa tuodaan kuitenkin esille, että tupakanviljelyyn myönnettävät tuet voidaan lopettaa vähitellen ainoastaan kehittämällä toimenpiteitä, joilla varmistetaan tupakanviljelijöiden ja tupakantuotantoon osallistuvien työntekijöiden tulot ja vaihtoehtoinen taloudellinen toiminta. Komissio varmistaa, että talous- ja yhteiskuntaelämän elinvoimaisuus tupakanviljelyalueilla säilyy. (1) KOM(2001) 264 lopullinen.
KIRJALLINEN KYSYMYS E-2290/01 esittäjä(t): Monica Frassoni (Verts/ALE) komissiolle. Life-hanke karhujen (Ursus arctos) palauttamiseksi Italiassa sijaitsevaan Adamello-Brentan luonnonpuistoon.



Virallinen lehti nro 081 E , 04/04/2002 s. 0146 - 0147



KIRJALLINEN KYSYMYS E-2290/01 esittäjä(t): Monica Frassoni (Verts/ALE) komissiolle (31. heinäkuuta 2001) Aihe: Life-hanke karhujen (Ursus arctos) palauttamiseksi Italiassa sijaitsevaan Adamello-Brentan luonnonpuistoon Life-hankkeesta rahoitettava ohjelma karhujen (Ursus arctos) palauttamiseksi Italiassa sijaitsevaan Adamello-Brentan luonnonpuistoon on aloitettu. Hankkeen varat, jotka tulevat Parc Brentalta (promoottori), Trentino-Alto Adigen alueelta ja EU:lta (rahoittaja), on sidottava selvästi tiettyihin tavoitteisiin, kuten ihmisten turvallisuuteen ja mahdollisiin maanviljelijöiden tai muiden henkilöiden kärsimien vahinkojen korvauksiin. Lisäksi vuosittain on annettava selvitys hankkeen menestyksestä ja välitavoitteiden saavuttamisesta. Mitä varotoimia ja toimintasuunnitelmia on laadittu sellaisten karhujen suojelemiseksi, jotka joutuvat niille tarkoitettujen alueiden ulkopuolelle, kuten tiedotusvälineissä on viime aikoina raportoitu tapahtuneen? Mihin toimiin on ryhdytty tutkijoiden parissa Vida-nimiseksi nimitetyn karhun, joka on tällä hetkellä Life-hankkeen kattaman alueen ulkopuolella, turvallisuuden takaamiseksi? Margot Wallströmin komission puolesta antama vastaus (27. syyskuuta 2001) Adamello Brentan luonnonpuisto on antanut luontoon vapautettujen karhujen ja erityisesti Vida-karhun seuranta- ja suojelutoimista seuraavaa tietoa: Vidaksi kutsuttu nelivuotias naaraskarhu vapautettiin viime toukokuussa ja se on vaeltanut Bolzanon provinssin läpi Bellunon provinssiin. Tällä hetkellä karhu liikkuu Agordon ympäristössä. Joidenkin vapautettujen yksilöiden mahdollinen siirtyminen hyvin kauas luonnonpuiston alueelta otettiin huomioon luonnonvaraista eläimistöä tutkivassa kansallisessa instituutissa (Istituto Nazionale per la Fauna Selvatica) vuonna 1998 tehdyssä hankkeen toteutettavuutta koskevassa tutkimuksessa. Luonnonpuiston seurantaryhmät tarkkailevat Vida-karhua etäisyydenmäärityslaitteiden avulla. Samalla tavoin on seurattu myös muita karhuja, jotka ovat siirtyneet Trenton provinssin ulkopuolelle. Vida-karhu vaeltaa edelleen. Tästä syystä on mahdotonta vielä tietää, mihin se lopullisesti asettautuu. Se saattaa jopa palata Trenton provinssin alueelle. Helpottaakseen ja parantaakseen Vida-karhun seurantaa luonnonpuisto on sopinut seurannasta virallisesti Bellunon provinssin kanssa. Sopimuksen mukaisesti Bellunon provinssihallinnon henkilöstölle järjestetään lähiaikoina etäisyydenmäärityksen johdantokurssi, jonka jälkeen henkilöstö voi osallistua Vida-karhun seurantatoimiin. Jos karhu jää Bellunon provinssiin, on lisäksi suunniteltu aloitettavaksi (yhteistyössä Bellunon provinssin kanssa) kansalaisille suunnattava tiedotuskampanja. Tässä yhteydessä voidaan vielä mainita, että alueen asukkaat suhtautuvat myönteisesti tämän kanta-astujan läsnäoloon, mikä johtuu luultavasti siitä, että alueelle on saapunut viime vuosina idästä muitakin karhuja.
KIRJALLINEN KYSYMYS E-2429/01 esittäjä(t): Michl Ebner (PPE-DE) komissiolle. Laskettelurinteiden turvallisuus.



Virallinen lehti nro 081 E , 04/04/2002 s. 0174 - 0175



KIRJALLINEN KYSYMYS E-2429/01 esittäjä(t): Michl Ebner (PPE-DE) komissiolle (7. syyskuuta 2001) Aihe: Laskettelurinteiden turvallisuus Onnettomuusvaara laskettelurinteillä on melko suuri ja usein laskettelijoita loukkaantuu vakavasti. Vaara kasvaa entisestään siksi, että rinteillä liikkuu moottorikelkkoja joskus hyvin jyrkillä ja näkyvyydeltään heikoilla osuuksilla. Voiko komissio ilmoittaa, mitä moottorikelkkojen käyttöä koskevia asetuksia tai sääntöjä unionissa on voimassa (ajokortti, vakuutuspakko, pakollinen rekisteritunnus), ja onko olemassa joitakin moottorikelkkojen teknisiä ominaisuuksia tai turvalaitteita (vilkkuvalo, äänimerkkilaite) koskevia sääntöjä, jotka valmistajien on otettava huomioon? Voiko komissio lisäksi ilmoittaa, aikooko se kyseisten varotoimien puuttuessa pyrkiä niiden käyttöönottoon, jotta sekä laskettelijoihin että moottorikelkkojen kuljettajiin kohdistuvat riskit pienenisivät? Erkki Liikasen komission puolesta antama vastaus (31. lokakuuta 2001) Moottorikelkkojen käyttöä ei ole yhteisön tasolla säännelty. Jäsenvaltiot voivat EY:n perustamissopimusta noudattaen antaa tarpeelliseksi katsomiaan ajajaa velvoittavia määräyksiä, jotka koskevat vakuutusta, rekisteröintiä ja ajokorttia jne. Komissiolla ei tällä hetkellä ole aikomusta ottaa toimintasuunnitelmaansa moottorikelkkojen käytön sääntelyä. Moottorikelkkoihin voidaan koneina soveltaa koneita koskevan jäsenvaltioiden lainsäädännön lähentämisestä 22 päivänä kesäkuuta 1998 annetussa Euroopan parlamentin ja neuvoston direktiivissä 98/37/EY(1) säädettyjä velvoitteita. Direktiivin tarkoituksena on suojella koneen päällä tai ympärillä olevia henkilöitä koneeseeen itseensä liittyviltä riskeiltä. Täten sen soveltamisalaan eivät kuulu koneen liikkumisesta aiheutuvat turvallisuusongelmat. Direktiivissä ei suoranaisesti säädetä koneen liikkumisesta paikoissa, joissa on muita henkilöitä (esimerkiksi vilkkuvalon, merkinantolaitteiden tai asemavalon käytöstä). Sitä sääntelevät jäsenvaltiot. (1) EYVL L 207, 23.7.1998.
KIRJALLINEN KYSYMYS E-0385/01 esittäjä(t): Christopher Huhne (ELDR) komissiolle. EU:n rahoitus.



Virallinen lehti nro 081 E , 04/04/2002 s. 0004 - 0004



KIRJALLINEN KYSYMYS E-0385/01 esittäjä(t): Christopher Huhne (ELDR) komissiolle (15. helmikuuta 2001) Aihe: EU:n rahoitus Mikä on Yhdistyneen kuningaskunnan kaakkoisosiin käytettyjen tai alueelle myönnettyjen EU:n avustusten ja rahoitusosuuksien vuosittainen kokonaissumma niiden viimeisen viiden vuoden aikana, joilta tiedot ovat saatavilla? Romano Prodin komission puolesta antamatäydentävä vastaus (28. marraskuuta 2001) 23 maaliskuu 2001 annetun vastauksensa(1) lisäksi komissio lähettää pyydetyt tiedot suoraan kunnianarvoisalle jäsenelle ja parlamentin sihteeristölle. (1) EYVL C 174 E, 19.6.2001, s. 262.
KIRJALLINEN KYSYMYS E-2577/01 esittäjä(t): Dominique Vlasto (PPE-DE) komissiolle. Hotellialan toiminnan laatutoimenpiteet.



Virallinen lehti nro 081 E , 04/04/2002 s. 0192 - 0192



KIRJALLINEN KYSYMYS E-2577/01 esittäjä(t): Dominique Vlasto (PPE-DE) komissiolle (24. syyskuuta 2001) Aihe: Hotellialan toiminnan laatutoimenpiteet Matkailupalveluiden laatu on ratkaiseva tekijä hotellialan toiminnan kehittämisen kannalta Euroopan unionissa. Tästä näkökulmasta katsottuna hotellialan toiminnan laatutoimenpiteet ovat erityisen tarpeellisia. Vastaanoton laatu, hotellirakennusten houkuttelevuus, niiden turvallisuus- ja mukavuusstandardien ajantasaistus ja niiden varustuksen uudenaikaistaminen ovat kaikki yhtä lailla asioita, jotka edistävät turismin kehittämistä. Useat eri julkisyhteisöt sekä valtion ja paikallishallinnon elimet jäsenvaltiosta riippuen auttavat osaltaan hotellialan infrastruktuurin parantamisessa. Voiko komissio kertoa, onko Euroopan unionin jäsenvaltioissa hotellien laatutoimenpiteiden edistämiseen tarkoitettuja yhteisön tukia? Erkki Liikasen komission puolesta antama vastaus (29. lokakuuta 2001) Komissio on hyvin tietoinen matkailutuotteiden laadun takaamisen tärkeydestä joka osa-alueella, hotellit mukaan luettuina. Komissio koordinoi ja osallistui tämän asian pohtimiseen tarkoitetun asiantuntijatyöryhmän toimintaan. Ryhmä antoi loppuraporttinsa kesäkuussa 2001. Tämä matkailutuotteiden laadunparantamista käsittelevä työryhmä selvitti osana työtään, millä yhteisön toimintalohkoilla voisi olla vaikutusta laadunparantamiseen, myös saatavilla olevien rahoituslähteiden osalta. Ryhmän mielestä Euroopan aluekehitysrahasto ja muut rakennerahastot sopivat yhteisön eri rahoituslähteistä parhaiten tähän tarkoitukseen. Varat suunnataan tietyille sopiville aloille alueellisesti kaikkialla yhteisössä, sovittujen monivuotisten investointiohjelmien kautta.
KIRJALLINEN KYSYMYS E-1523/01 esittäjä(t): Luciano Caveri (ELDR) neuvostolle. Venäjän kemialliset ja biologiset aseet.



Virallinen lehti nro 081 E , 04/04/2002 s. 0035 - 0035



KIRJALLINEN KYSYMYS E-1523/01 esittäjä(t): Luciano Caveri (ELDR) neuvostolle (21. toukokuuta 2001) Aihe: Venäjän kemialliset ja biologiset aseet Useista raporteista käy ilmi, että Venäjälle Neuvostoliiton perintönä jääneeseen valtavaan kemiallisten ja biologisten aseiden arsenaaliin liittyy vakavia riskejä ja että niiden toisin kuin ydinaseiden tuhoamista ei nähtävästi vielä ole aloitettu. Katsooko komissio, että olisi aiheellista käynnistää ohjelmia yhteistyössä venäläisten kanssa tarkkojen tietojen saamiseksi tästä asiasta ja ryhtyä konkreettisiin toimiin myös Euroopan kansalaisten turvallisuuden kannalta vaarallisimpien aineiden vähentämiseksi ja hävittämiseksi? Vastaus (21. marraskuuta 2001) Kemiallisten aseiden kieltosopimuksen VII artiklan 5 kohdan mukaisesti sopimusvaltion on ilmoitettava kemiallisten aseiden kieltojärjestölle (OPCW) lainsäädäntö- ja hallintotoimista, joihin on ryhdytty kemiallisten aseiden kieltosopimuksen täytäntöönpanemiseksi. Venäjän federaatio on kyseisen sopimuksen valtio-osapuoli. Sen vuoksi OPCW:n toimeenpanevassa neuvostossa käsitellään säännöllisesti Venäjän kemiallisten aseiden hävittämisohjelmien tilaa koskevia yksityiskohtaisia kertomuksia. Neuvosto hyväksyi 17.12.1999 yhteisen toiminnan Venäjän federaatiossa toteutettavaa asesulkua ja aseriisuntaa koskevan Euroopan unionin yhteistyöohjelman perustamisesta. Ohjelman tavoitteena on tukea Venäjän federaatiota sen asevalvonta- ja aseriisuntapyrkimyksissä. Sen puitteissa toimitetaan lähes 6 miljoonan euron arvosta asennuspalveluja ja -laitteita projekteihin Gornyin kemiallisten aseiden tuhoamislaitosta varten. Venäjän federaation joukkotuhoaseita koskevia lisätoimia harkitaan parhaillaan.
KIRJALLINEN KYSYMYS P-1580/01 esittäjä(t): Cecilia Malmström (ELDR) neuvostolle. Mielipiteidensä vuoksi Tunisiassa vangittu Néjib Hosni.



Virallinen lehti nro 081 E , 04/04/2002 s. 0038 - 0039



KIRJALLINEN KYSYMYS P-1580/01 esittäjä(t): Cecilia Malmström (ELDR) neuvostolle (28. toukokuuta 2001) Aihe: Mielipiteidensä vuoksi Tunisiassa vangittu Néjib Hosni Lukuisia kansainvälisiä palkintoja sitoutuneesta toiminnastaan ihmisoikeuksien puolesta saanut Néjib Hosni, joka on myös vapauksia Tunisiassa ajavan neuvoston (Conseil national des libertés en Tunisie, CNLT) perustajajäsen, vangittiin tekaistuin syyttein kesäkuussa 1994 väärennyksestä. Kun hänelle oli vuonna 1996 laittomassa oikeudenkäynnissä langetettu ilman näyttöä kahdeksan vuoden vankeusrangaistus, hänet päästettiin saman vuoden lopussa kansainvälisen solidaarisuuskampanjan jälkeen ehdonalaiseen vapauteen. Hosni vangittiin uudelleen vuoden 2000 joulukuussa ja tuomittiin 15 päiväksi vankeuteen, koska hän ei ollut noudattanut oikeuden päätöstä, jolla kiellettiin häntä harjoittamasta viiteen vuoteen lakimiehen ammattiaan. Kielto oli mielivaltainen, sillä se oli lakimieskuntaa sääntelevien voimassa olevien säädösten vastainen. Néjib Hosnia painostetaan nyt suorittamaan jäljellä olevat viisi ja puoli vuotta vuoden 1996 oikeudenkäynnissä langetetusta kahdeksan vuoden vankeusrangaistuksesta. Lisäksi hallituksen hyökkäyksissä ja pelottelussa, joiden kohteeksi Hosni ja muut ihmisoikeuksia puolustavat joutuvat, on saavutettu ennennäkemätön taso. Hosnin vangitseminen, Tunisian ihmisoikeusjärjestön (Ligue tunisienne des droits de l'homme, LTDH) toiminnan lakkauttaminen, LTDH:n ja CNLT:n johtajia vastaan nostettujen oikeudenkäyntien lisääntyminen sekä näiden ja muiden kansalaisjärjestöjen johtajiin ja aktivisteihin kohdistuvat fyysiset hyökkäykset ovat vain joitakin esimerkkejä Tunisian ihmisoikeustilanteen heikkenemisestä. Mihin toimiin neuvosto aikoo ryhtyä lopettaakseen ihmisoikeuksien puolustajiin kohdistuvat hyökkäykset Tunisiassa ja painostaakseen Tunisian hallitusta vapauttamaan Néjib Hosnin välittömästi ja ehdoitta sekä takaamaan hänelle liikkumisvapauden niin Tunisiassa kuin ulkomaillakin? Vastaus (26. marraskuuta 2001) Neuvosto panee tyytyväisenä merkille, että Néjib Hosni vapautettiin presidentin armahtamana El-Kefin vankilasta 12.5.2001 noin viiden kuukauden vankeuden jälkeen. Se panee myös merkille, että kaksi muuta poliittista vankia, Béchir Abid ja Haroun Mbarek, pääsivät toukokuun lopussa ehdonalaiseen vapauteen. Molemmat kuuluvat Tunisiassa kiellettyihin poliittisiin puolueisiin. Lisäksi neuvosto on tyytyväinen siihen, että Sihem Ben Sedrine vapautettiin 11.8. ja toivoo, että häneen kohdistetut syytteet viranomaisen loukkaamisesta käsitellään normaalin oikeuskäytännön mukaisesti. Neuvosto aikoo ottaa esille ihmisoikeuskysymyksiä ja niihin liittyen myös Néjib Hosnin tapauksen kaltaisia yksittäistapauksia Tunisian viranomaisten kanssa aina kun tarvetta esiintyy ja kaikilla sopiviksi katsomillaan tasoilla, myös Tunisian kanssa käymänsä poliittisen vuoropuhelun puitteissa.
KIRJALLINEN KYSYMYS E-1478/01 esittäjä(t): Rainer Wieland (PPE-DE) komissiolle. Rasismi Alankomaissa.



Virallinen lehti nro 040 E , 14/02/2002 s. 0048 - 0049



KIRJALLINEN KYSYMYS E-1478/01 esittäjä(t): Rainer Wieland (PPE-DE) komissiolle (18. toukokuuta 2001) Aihe: Rasismi Alankomaissa 1. Onko komissio tietoinen, että alankomaalainen kirkkokuoro De Buddy's - joka on Alankomaissa yhtä tunnettu kuin die Wiener Sängerknaben saksalaisella kielialueella - laulaa äskettäin ilmestyneellä CD-levyllä kappaleen, jonka nimi on Kauf nicht bei Österreichern (suom. Älä osta itävaltalaisilta)? 2. Onko komissio tietoinen, että kappaleen nimi voidaan yhdistää 1900-luvun Saksan historiaan? 3. Onko komissio tietoinen, ryhtyykö Alankomaiden hallitus toimiin tätä - ja muita - rasistisia hankkeita vastaan? Anna Diamantopouloun komission puolesta antama vastaus (6. syyskuuta 2001) Komissio tuomitsee kaikenlaisen rasismin ja muukalaisvihan, myös rotuvihaan yllyttämisen. Lisäksi se korostaa, että rasismin ja muukalaisvihan torjunnan yhteydessä on tärkeää pitää mielessä menneisyyden tapahtumat. Komissio muistuttaa mieliin, että neuvosto hyväksyi 29. kesäkuuta 2000 komission ehdotuksen pohjalta direktiivin 2000/43/EY(1), joka koskee rodusta tai etnisestä alkuperästä riippumattoman yhdenvertaisen kohtelun periaatteen täytäntöönpanoa. Direktiivissä kielletään rasismiin ja etniseen alkuperään perustuva syrjintä työelämän, koulutuksen, sosiaalisen suojelun, sosiaalietuuksien sekä tavaroiden ja palvelujen saatavuuden ja tarjonnan alalla. Jäsenvaltioiden on toteutettava viimeistään 19. heinäkuuta 2003 tarvittavat toimet direktiivin saattamiseksi osaksi kansallista lainsäädäntöään. Komissio muistuttaa mieliin myös neuvoston 15. heinäkuuta 1996 hyväksymän yhteisen toiminnan(2), joka koskee rasismin ja muukalaisvihan vastaisia toimia. Siinä pyydetään jäsenvaltioita toimimaan joko siten, että ne pitävät yhteisessä toiminnassa lueteltuja rasistisia tai muukalaisvihamielisiä toimia rangaistavina rikoksina, tai jos tähän ei päästä, siten että tällaisen käyttäytymisen osalta poiketaan kaksoisrangaistavuuden periaatteesta. Komissio katsoo, että rikosoikeudellisia toimia, joilla voidaan torjua rasismiin ja muukalaisvihaan perustuvia rikoksia, on edistettävä voimakkaammin. Komissio valmistelee parhaillaan alaa koskevaa lainsäädäntöehdotusta. Komissio on tietoinen alankomaalaisesta kuorosta nimeltä De Buddy's. Se on myös tietoinen siitä ristiriidasta, joka liittyy kappaleen Kauf nicht bei Österreichern sisällyttämiseen äskettäin ilmestyneelle CD-levylle, mikä oli tarkoitettu vastalauseeksi Itävallan nykyisen liittohallituksen muodostamista vastaan. Komissio ei kuitenkaan ole tietoinen toimista, joihin Alankomaiden viranomaiset ovat mahdollisesti ryhtyneet kyseisen kappaleen julkaisemisen johdosta. (1) EYVL L 180, 19.7.2000. (2) EYVL L 185, 24.7.1996.
KIRJALLINEN KYSYMYS E-1705/01 esittäjä(t): Fernando Fernández Martín (PPE-DE) komissiolle. Maksuvälineet.



Virallinen lehti nro 040 E , 14/02/2002 s. 0081 - 0082



KIRJALLINEN KYSYMYS E-1705/01 esittäjä(t): Fernando Fernández Martín (PPE-DE) komissiolle (14. kesäkuuta 2001) Aihe: Maksuvälineet Maksaminen luottokorteilla lisääntyy huomattavasti niin, että luottokorteista tulee keskeinen väline euroon siirtymisessä ja eurooppalaisten kuluttajien suorituksissa ja matkustamisessa Euroopan unionin alueella. Pankit kuitenkin käytännössä pakottavat vähittäiskauppiaat kantamaan kulut luottokorttimaksuista, joiden komissiot (vaihtokurssit) vaihtelevat merkittävästi jäsenvaltiosta toiseen. Voiko komissio ilmoittaa, millaisia jäsenvaltioiden pankkien perimät erilaiset komissiot ovat ja mitä erityistoimia komissio aikoo toteuttaa yhdenmukaistaakseen komissioita Euroopan unionin alueella? Onko komissio toteuttanut tai aikooko se toteuttaa erityistoimenpiteitä lieventääkseen vähittäiskauppiaisiin kohdistuvia vaikutuksia ja tappioita, jotka johtuvat luottokorttien laajamittaisesta käytöstä euroon siirtymisen yhteydessä? Vähittäiskauppiaiden, kuten polttoaineen jakelijoiden ja huoltoasemayrittäjien voittomarginaali on pieni, eivätkä he siis voi siirtää luottokorttimaksujen kustannuksia kuluttajille. Voiko komissio ilmoittaa, ovatko luottokorttiyhtiöiden ja pankkien asettamat luottokorttimaksujen vaihtokurssit yhteisön säännösten mukaisia? Entä onko yhteisön säännösten mukaista, että nämä yritykset käytännössä pakottavat vähittäiskauppiaat kantamaan luottokorttimaksujen kustannukset? Frederik Bolkesteinin komission puolesta antama vastaus (20. syyskuuta 2001) Kauppiaan, joka haluaa hyväksyä luottokortit maksuvälineinä, on tehtävä korttitapahtumia vastaanottavan pankin kanssa sopimus, jossa vahvistetaan kyseiseen kauppiaaseen sovellettavat palvelumaksut (kauppiaalta veloitettava palkkio). Määrittäessään kauppiaalta veloitettavan palkkion korttitapahtumien vastaanottaja ottaa huomioon kustannuksensa (joita aiheutuu tapahtumien käsittelystä, pankkien välisistä toimitusmaksuista, maksupäätteiden huollosta jne.) ja voittomarginaalinsa paikallisten kilpailuolosuhteiden perusteella. Kauppiailta veloitettavissa palkkioissa voi tästä syystä olla huomattavia eroja jäsenvaltioiden välillä. Korttitapahtumia vastaanottavat pankit eivät riko yhteisön säännöksiä veloittaessaan kauppiailta palkkiota tarjoamastaan palvelusta. Komissio ei aio puuttua tähän prosessiin, jonka tarkoituksena on määrittää kauppiaalta palvelusta veloitettava hinta ja johon liittyy kilpailua, eikä komission tehtävänä ole yhdenmukaistaa yhteisössä veloitettavia palkkioita. Komissio katsoo kuitenkin, että euron käyttöönoton yhteydessä olisi ollut tarpeen luoda yhtenäinen maksualue. Tästä syystä se esitti 25. heinäkuuta 2001 luonnoksen asetukseksi, johon sisältyy periaate euromääräisten maksujen hintasyrjinnän kieltämisestä. Vastaus esitettyyn kysymykseen on näin ollen, että kauppiaan maksaman palkkion on oltava sama riippumatta siitä, onko kyse puhtaasti kotimaisesta vai rajatylittävästä maksutapahtumasta.
KIRJALLINEN KYSYMYS E-2035/01

esittäjä(t): Hanja Maij-Weggen (PPE-DE) komissiolle

(13. heinäkuuta 2001)

Aihe: Vietnamin ihmisoikeustilanne

Onko komissio tietoinen, että Vietnamin hallitus pitää Vietnamin yhdistyneen buddhalaiskirkon 83-vuotiasta johtajaa Thich Huyen Quangia edelleen vangittuna?

Onko komissio tietoinen myös siitä, että kirkkojen pääsihteeri Thich Quang Do on aloittanut 31. toukokuuta kahden vuoden kotiarestituomion ja että kolme buddhalaismunkkia, Thich Tam An, Thich Khong Than ja Tich Quang Hue, on pidätetty?

Onko komissio tietoinen, että Vietnamin armeija on estänyt pääsyn satoihin pagodeihin Keski-Vietnamissa?

Onko komissio valmis ottamaan selvää edellä mainittujen henkilöiden kohtalosta ja vaatimaan Vietnamin hallitusta kunnioittamaan uskonvapautta, joka on Vietnamin kansalaisten perusoikeus?

Christopher Pattenin komission puolesta antama vastaus

(4. syyskuuta 2001)

Komission tietojen mukaan buddhalaiskirkon johtaja Thich Huyen Quang ei ole vangittuna vaan kotiarestissa eräässä buddhalaispagodassa Quang Ngain provinssissa. Tietojen mukaan Ho Chi Minhin kaupungin kansankomitea on asettanut pääsihteeri Thich Quang Don hallinnolliseen säilössäpitoon kahdeksi vuodeksi 1. kesäkuuta 2001 alkaen, koska hän oli kertonut julkisesti aikomuksestaan johtaa saattuetta Quang Ngain provinssiin Thich Huyen Quangin vapauttamiseksi kotiarestista ja saattamiseksi Ho Chi Minhiin lääkärinhoitoa varten. Thich Tam An, Thich Khong Tanh ja Thich Quang Hue ovat tiettävästi pidätettyinä, koska he ovat tukeneet Thich Quang Don ilmoittamia toimia. Samoin on raportoitu, että kesäkuun alusta lähtien (mikä vastaa Thich Quang Don säilöönoton ajankohtaa) Vietnamin viranomaiset ovat estäneet pääsyn useisiin pagodoihin.

Hanoissa toimiva komission lähetystö seuraa yhdessä jäsenvaltioiden Vietnamissa olevien diplomaattiedustustojen kanssa tiiviisti ihmisoikeuksien kunnioittamiseen liittyviä huolenaiheita ja osallistuu kaikkiin toimiin unionin huolestuneisuuden välittämiseksi Vietnamin viranomaisille. Komissio ottaa näissä yhteyksissä jatkossakin esille erityiskysymyksiä ja yksittäisiä huolenaiheita.

Huomiota kannattaa kiinnittää myös ulkosuhteista vastaavan komission jäsenen kommentteihin parlamentin keskustelussa 5. heinäkuuta 2001 uskonnonvapaudesta Vietnamissa.(1)

(1) H/se asia/Vietnam/2001/EP Replies.